Αϊζάια Μόρις

Ο Αϊζάια Μόρις (Ρίτσμοντ της Βιρτζίνια, 2 Απριλίου 1969), είναι Αμερικάνος πρώην επαγγελματίας καλαθοσφαιριστής. Έχει ύψος 2,03 μέτρα και αγωνιζόταν στη θέση του Πάουερ φόργουορντ.

Σταδιοδρομία
Ο Μόρις σπούδασε στο πανεπιστήμιο του Σαν Χακίντο από το 1988 ως το 1990 και μεταγράφηκε στο Άρκανσας για δύο ακόμη χρόνια, παίζοντας σε 72 παιχνίδια με μέσους όρους 8,8 πόντων και 4,5 ριμπάουντ.Isaiah Morris Stats | College Basketball at Sports-Reference.com

Αγωνίστηκε στο ΝΒΑ τη σεζόν 1992-93, αφού επιλέχθηκε στην 37η θέση του ντραφτ από τους Μαϊάμι Χιτ και ανταλλάχθηκε στους Ντιτρόιτ Πίστονς.NBA Players: Isaiah Morris Profile and Basic Stats Σε 25 αγώνες, σημείωνε 2,2 πόντους κατά μέσο όρο και αφέθηκε ελεύθερος μετά το τέλος της χρονιάς.Isaiah Morris - PF for the Detroit Pistons | FOX Sports Την επόμενη σεζόν, φόρεσε τη φανέλα της ιταλικής Αρέσιουμ Μιλάνο, η οποία αγωνιζόταν στην Α2 κατηγορία του πρωταθλήματος.Aresium Milano in A2 dal 1988 al 1994 - Museodelbasket-milano.it

Επέστρεψε στην πατρίδα του για να αγωνιστεί στο CBA, πριν ολοκληρώσει τη σεζόν 1994-95 στη Βενεζουέλα.Isaiah Morris - The Draft Review Το 1995-96, αγωνίστηκε στην ισπανική Liga ACB με την ομάδα της Ουέσκα, έχοντας μέσους όρους 12,7 πόντων και 7,8 ριμπάουντ σε 18 αγώνες, πριν κλείσει τη χρονιά στη Χιλή. Συνέχισε στην Αργεντινή και τη Βενεζουέλα και το 1997-98 επέστρεψε στην Ευρώπη, φορώντας τη φανέλα του Απόλλωνα Λεμεσού.

Τη σεζόν 1998-99, έπαιξε στην Πολωνία με την Πογκόν Ρούντα Σλάσκα, κάτι που επανέλαβε και την επόμενη χρονιά,Isaiah Samuel Morris III | Korac Cup (2000) | FIBA Europe ενώ τα καλοκαίρια αγωνιζόταν για σύντομα χρονικά διαστήματα στη Βενεζουέλα. Το 2000-01, φόρεσε τη φανέλα της ΑΕΛ Λεμεσού και συνέχισε στη ρωσική Αβτοντόρ Σαρατόφ, πριν υπογράψει στον Άρη Θεσσαλονίκης τον Οκτώβριο του 2001, παραμένοντας όμως στους "κίτρινους" για μόλις τρία παιχνίδια."Αθλητικός Σύλλογος Άρης • 1914-2004", συλλογικό έργο (επιστημονική τεκμηρίωση Αν. Στεφανίδης - Ελ. Τσιομπανούδη - Δ. Κυρίτσης), έκδοση Κέντρο Ιστορίας Δήμου Θεσσαλονίκης, Θεσσαλονίκη 2005, ISBN 960-8734-48-7

Ολοκλήρωσε τη σεζόν 2001-02 στον Ερυθρό Αστέρα Βελιγραδίου και για την επόμενη χρονιά συμφώνησε με την Ένωση Νέων Αγίου Δομετίου για το κυπριακό πρωτάθλημα.KK Crvena zvezda players timeline - Histropedia Σταμάτησε το μπάσκετ το 2004, αλλά επέστρεψε στους αγωνιστικούς χώρους για να αγωνιστεί στο πρωτάθλημα του ΑΒΑ με τους Άρκανσας Αέρος το 2006-07.Isaiah Morris, Basketball player

 Παραπομπές 

 Πηγές 
 Isaiah Morris NBA Stats | Basketball-Reference.com
 Isaiah Morris Europe Stats | Basketball-Reference.com
 DraftExpressProfile: Isaiah Morris, Stats, Comparisons, and Outlook

Κατηγορία:Καλαθοσφαιριστές Άρη Θεσσαλονίκης
Κατηγορία:Καλαθοσφαιριστές Ντιτρόιτ Πίστονς
Κατηγορία:Καλαθοσφαιριστές ιταλικών συλλόγων
Κατηγορία:Καλαθοσφαιριστές βενεζουελάνικων συλλόγων
Κατηγορία:Καλαθοσφαιριστές Πένιας Ουέσκα
Κατηγορία:Καλαθοσφαιριστές αργεντίνικων συλλόγων
Κατηγορία:Καλαθοσφαιριστές Απόλλωνα Λεμεσού
Κατηγορία:Καλαθοσφαιριστές πορτορικανικών συλλόγων
Κατηγορία:Καλαθοσφαιριστές πολωνικών συλλόγων
Κατηγορία:Καλαθοσφαιριστές ΑΕΛ Λεμεσού
Κατηγορία:Καλαθοσφαιριστές ρωσικών συλλόγων
Κατηγορία:Καλαθοσφαιριστές Ερυθρού Αστέρα Βελιγραδίου